《赋得别梦依依到谢家八首 其八》
明代·王彦泓

爱咏无题定有题，宋墙东畔谢楼西。封来泪点红犹湿，剪后香丝绿未齐。

共被拥将宜主暖，闲床抛得阿侯啼。风流韵事堪描处，却到含毫思转迷。

作者简介：镇江府金坛人，字次回。以岁贡为松江府华亭县训导，卒于官。博学好古，喜作艳体小诗，格调似韩偓。词不多作，而善改昔人词，有加毫颊上之致。有《疑雨集》。